Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 1. számú melléklet a 75/2005. (IX. 29.) GKM–KvVM együttes rendelethez
Paragraph Index: 205

2. Meghatározások, jelölések és rövidítések A rendelet alkalmazásában: 2.1. a kompresszió-gyújtású (CI – compression ignition) motor olyan motort jelent, amelyben a hengerben lévõ üzemanyag külsõ energia bevitele nélkül, a kompresszió révén elért magas hõmérséklettõl gyullad meg; 2.2. a gáznemû szennyezõanyag szén-monoxidot, szénhidrogéneket (C1:H1,85 szén:hidrogén arány feltételezésével) és nitrogén-oxidokat jelent, ez utóbbiakat nitrogéndioxid (NO2) egyenértékben kifejezve; 2.3. a részecskékbõl álló szennyezõanyag mindazokat az anyagokat jelenti, amelyek egy CI motor kipufogógázának tiszta, szûrt levegõvel oly módon történõ felhígítása után, hogy a hõmérséklet ne haladja meg a 325 K (52 °C) értéket, egy meghatározott szûrõközegen összegyûlnek; 2.4. a hasznos (effektív) teljesítmény azt az ENSZ EGB 85 sz. elõírás szerint kW-ban kifejezett teljesítményt jelenti, amely próbapadon a forgattyús tengely vagy annak megfelelõje végén mérhetõ, a közúti jármûvek belsõ égésû motorjai teljesítményének mérésére szolgáló, az ENSZ EGB 85. sz. elõírásban meghatározott módszer szerint, azzal az eltéréssel, hogy a motor hûtésére szolgáló ventilátor teljesítménye ebbe nem számít bele3, továbbá be kell tartani az ebben a rendeletben meghatározott vizsgálati feltételeket, és a vizsgálathoz referencia üzemanyagot kell használni; 2.5. a névleges fordulatszám a regulátor által megengedett maximális fordulatszámot jelenti teljes terhelésnél, a gyártó megadása szerint; 2.6. a százalékos terhelés a maximális rendelkezésre álló nyomaték hányadát jelenti egy motor-fordulatszámnál; 2.7. a maximális nyomatékhoz tartozó fordulatszám azt a motor-fordulatszámot jelenti amelynél a motor maximális nyomatékát adja le, a gyártó megadása szerint; 2.8. a közbensõ fordulatszám azt a motor-fordulatszámot jelenti, amely az alábbi követelmények valamelyikének felel meg: – olyan motoroknál, amelyeket a teljes terhelési nyomatékgörbét átfogó fordulatszámtartományban való mûködésre terveztek, a közbensõ fordulatszám a gyártó által közölt maximális nyomatékhoz tartozó fordulatszám, ha az a névleges fordulatszám 60%-a és 75%-a közé esik, – ha a gyártó által közölt maximális nyomatékhoz tartozó fordulatszám kisebb, mint a névleges fordulatszám 60%-a, akkor a közbensõ fordulatszám a névleges fordulatszám 60%-a, – ha a közölt maximális nyomatékhoz tartozó fordulatszám nagyobb, mint a névleges fordulatszám 75%-a, akkor a közbensõ fordulatszám a névleges fordulatszám 75%-a, – ha a motort a G1 ciklus szerint vizsgálják, a közbensõ fordulatszám a maximális névleges fordulatszám 85%-a (lásd 4. számú melléklet 3.5.1.2. pont). 2.9. 100 m3 vagy nagyobb térfogat: a belvízi hajók esetében az Lx B x T képlettel számított térfogatot jelenti, ahol "L" a hajótest maximális hossza, nem beleértve a kormánylapátot és az orrárbocot; "B" a hajótest legnagyobb szélessége méterben, a héjlemezek külsõ élén mérve (nem beleértve a lapátkereket, ütközõfát stb.); "T" a hajótest élvonalán, illetve gerincén mért legalsó pont és a maximális merülési vonal közötti távolság. 2.10. érvényes hajózási alkalmassági vagy biztonsági bizonyítvány:

Source: https://magyarkozlony.hu/hivatalos-lapok/81c42f0ed31c4c34a21f7ef76b80f1d146c9c4c0/dokumentumok/f1cd64723376c7029127ca417f31355881b45a85/letoltes